Peuter dood, ma kritiek ná kameelperd hul vertrapArgieffoto. ŉ 16 maande oue dogtertjie is dood en haar ma is kritiek beseer nadat ŉ kameelperd hulle Woensdag in ŉ reservaat in KwaZulu-Natal vertrap het. Die voorval het omstreeks 16:00 Woensdag in die Kuleni-wildreservaat, sowat 16 km van Hluhluwe in die rigting van Sodwanabaai, plaasgevind. Inligting rakende die voorval is steeds skraps, maar volgens Nqobile Gwala, polisiewoordvoerder, is die dogtertjie ná die voorval na die naaste dokter geneem waar sy dood is, terwyl haar 25-jarige ma in ŉ kritieke toestand na ŉ hospitaal gehaas is vir mediese sorg. Die voorval word deur die polisie ondersoek.